پرزیدنت رجب طیب اردوغان، ایسلام دوشمن‌لیگی‌نین آوروپا ایچینده یاییقینلیق قازاندیغینی ایفاده ائتدی.
پرزیدنت اردوغان، "9 می آوروپا گونو" موناسیبتیله مساژ یایینلادی.
اردوغان مساژیندا،
"آیری-سئچکی‌لیک، مدنی عرقچی‌لیک، خاریجی علیهدارلیغی و ایسلام دوشمن‌لیگی کیمی اجتماعی خسته‌لیک‌لر، تأسف کی، قاره ایچینده یاییقینلیق قازانیر. گئده‌رک سس فایزلرینی آرتیران و سیاستده حل ائدیجی موقعیته چاتان آشیری ساغ پارتی‌لر، آوروپانین اجتماعی-سیاسی حیاتینی اسیر گؤتورور. بیرلیگین قوروجو دگرلرینی و آوروپانین اورتاق گله‌جگینی تهدید ائدن بو آخین‌لارا قارشی بیر چوخ آوروپا‌لی سیاستچی‌نین، قیسا مدت‌لی حساب‌لار آدینا سس‌سیز و اعتراض‌سیز قالدیغینی گؤروروک. "دئدی.
تورکیه‌نین، آوروپا بیرلیگی عضولوک پروسه‌سینی داوام ائتدیرمه آرزوسوندا اولدوغونو بیل‌دیرن اردوغان، بون‌لاری قید ائتدی:
"تاریخی، جوغرافی و مدنی اولا‌راق عصرلردیر آوروپانین بیر پارچاسی اولان اؤلکه‌میز، ایستراتژی هدف اولا‌راق گؤردوگو آوروپا بیرلیگی عضولوک پروسه‌سینی، قارشی‌لیق‌لی حؤرمت، برابرلیک و قازان-قازان آنلاییشی چرچیوه‌سینده داوام ائتدیرمک آرزوسوندا‌دیر. مهاجیر بحرانی‌نین ذیروه نقطه‌سینه چاتدیغی دؤورده آورپا بیرلیگی ایله اینکیشاف ائتدیردیگیمیز امکداش‌لیق، بو آنلاییشین ان کونکرت و آکتوال نومونه‌سی‌دیر."
